शाहजहांपुर। मौसम आज सियासी पारे पर भारी पड़ा। उमस भरी गर्मी के चलते मतदान खासा प्रभावित रहा। सुबह सात बजे शुरूआती दौर में तो वोट डालने को मतदाताओं में उत्साह दिखा, लेकिन ज्यों-ज्यों गर्मी और उमस बढ़ती गई त्यों-त्यों मतदान केंद्रों पर सन्नाटा सा छाने लगा। आज पारा 41.2 और न्यूनतम 27.5 रहा और आद्रता दिन में 66 फीसदी और शाम को 41 प्रतिशत रही। कल 30 जून को 41.4 और न्यूनतम 29.0 डिग्री पारा था। निकाय चुनाव को मतदान करने का जो उत्साह मतदाताओें में था वह उमस भरी गर्मी से ठंडा हो गया।